Þorarinn Helgason var á ferð í Hvalfirði , sá þar kyrfilega merktan tjald á steini og smellti af . Þetta var skammt frá Maríuhöfn í Kjós . Viðbrögðin létu ekki á sér standa . Sölvi Rúnar Vignisson segir : “ Glæsileg mynd ! Þetta mun vera einn af okkar litmerktu tjöldum úr verkefni sem snýr að lýðfræði og farkerfi íslenskra tjalda . Það er ekki oft sem við fáum endurheimtur frá íslenskum ljósmyndurum svo þessi er vel til fundin . Takk fyrir það . Þessi fugl hefur sést reglulega síðan 2016 þar sem hann var merktur við Búðarsand í Laxárvogi . Hann hefur ekki sést að vetri til og ekkert út fyrir Hvalfjörðinn . Hvort ætli hann sé staðfugl eða farfugl ? ”